ไคเซอร์นักเคิล

ไคเซอร์นักเคิล (カイザーナックル; Kaiser Knuckle) ซึ่งเป็นที่รู้จักนอกประเทศญี่ปุ่นในชื่อโกลเบิลแชมเปียน (Global Champion) เป็นเกมต่อสู้ ค.ศ. 1994 ที่ได้รับการเปิดตัวสำหรับอาร์เคดโดยบริษัทไทโต ไคเซอร์นักเคิลได้รับการเปิดตัวในช่วงกระแสนิยมของคริสต์ทศวรรษ 1990 ซึ่งได้เริ่มต้นกับสตรีทไฟเตอร์ II ของบริษัทแคปคอม เกมนี้ได้รับการวางแผนที่จะรวมเป็นส่วนหนึ่งของเครื่องเล่นขนาดเล็กอย่างไทโตอีเกรต II ซึ่งถือเป็นการเปิดตัวครั้งแรกนอกระบบอาร์เคด

**รูปแบบการเล่น**
ภาพหน้าจอการเล่นเกมที่แสดงแมตช์ระหว่างคาซูยะกับหลีฮวา
ไคเซอร์นักเคิลเป็นไปตามธรรมเนียมของเกมต่อสู้ที่สถาปนาโดยสตรีทไฟเตอร์ II ซึ่งตัวละครของผู้เล่นปะทะกับคู่ต่อสู้ในรูปแบบแมตช์สองในสามยกจากภายในโหมดทัวร์นาเมนต์แบบผู้เล่นเดี่ยว ไม่ว่าจะด้วยคอมพิวเตอร์หรือกับมนุษย์ผู้เล่นคนอื่นในโหมดต่อสู้กัน ผู้เล่นมีรายชื่อตัวละครของนักสู้ที่สามารถเลือกได้ตั้งแต่แรกเริ่มเก้าตัว และบอสที่ควบคุมด้วยคอมพิวเตอร์ซึ่งเล่นไม่ได้สามตัว โดยที่แต่ละคนมีรูปแบบการต่อสู้และเทคนิคพิเศษเฉพาะของตนเอง รูปแบบการควบคุมได้รับการตั้งค่าเป็นมาตรฐานหกปุ่ม (เช่นเดียวกับเกมต่อสู้ของแคปคอมส่วนใหญ่) แต่สามารถเปลี่ยนเป็นรูปแบบห้าปุ่มผ่านการตั้งค่าลดต่ำลง
คุณสมบัติพิเศษอีกประการหนึ่งคือเกมนี้ได้แนะนำแถบเพาเวอร์ ซึ่งสามารถใช้ผ่านท่าพิเศษที่ประสบความสำเร็จเมื่อ "ครัชมิเตอร์" ของผู้เล่นเต็ม ฉากหลังสามารถถูกทำลายได้เมื่อผู้เล่นถูกโจมตีเพื่อทำให้ตื่นเต้น และเมื่อมิเตอร์เหล่านั้นเต็ม ท่าพิเศษครั้งต่อไปที่ผู้เล่นเชื่อมต่อกับคู่ต่อสู้จะทำลายคุณสมบัติของฉากหลังตามความประสงค์ (ส่วนอื่น ๆ ของด่าน เช่น พื้นและผนังก็ทำลายได้เช่นกัน)

**ตัวละคร**
เกมนี้มีตัวละครที่เล่นได้เก้าตัว และบอสที่ไม่สามารถเล่นได้สามตัว- Japan คาซูยะ (和也 (かずや); Kazuya) – ตัวเอกของเกมซึ่งเป็นนักคาราเต้จากประเทศญี่ปุ่น คาซูยะพยายามที่จะชนะการแข่งเพื่อที่เขาจะได้ไม่เพียงแค่ได้เงินรางวัลเท่านั้น แต่ยังเพื่อสร้างความประทับใจให้แก่ผู้หญิงบางคนอีกด้วย (ผู้ให้เสียงพากย์: คาซูกิ ยาโอะ)- Taiwan หลีฮวา (梨花; คาตากานะ: リーファ; Lihua) – นักดาบจากประเทศไต้หวัน หลีฮวาพยายามเอาชนะการแข่งด้วยความหวังว่าจะสามารถตามหาพ่อและแม่ที่หายตัวไปของเธอ (ผู้ให้เสียงพากย์: ซาเอโกะ ชิมาซุ)- USA บาตส์ (Barts; คาตากานะ: バーツ) – นักศิลปะการต่อสู้แบบผสมและนักขี่จักรยานยนต์จากสหรัฐ บาตส์มุ่งมั่นที่จะชนะเงินรางวัลของการแข่ง เพื่อที่เขาจะได้ช่วยหาทุนในการดำเนินการทางการแพทย์สำหรับซาราห์ ผู้เป็นแฟนสาวของเขา ซึ่งได้รับบาดเจ็บจากอุบัติเหตุจักรยานยนต์ในอดีต (ผู้ให้เสียงพากย์: เรียวตาโร โอกิอายุ)- China อู่หลง (武龍; คาตากานะ: ウーロン; Wulong) – นักศิลปะการต่อสู้จีนและนักสืบ เขามีรอยขีดข่วนสีดำที่แก้ม อู่หลงเข้าสู่การแข่งเพื่อพยายามที่จะชนะเงินรางวัล และใช้มันเพื่อชำระหนี้แก่กลุ่มอาชญากรชาวจีนที่เขารู้จักเป็นอย่างดี (ผู้ให้เสียงพากย์: ยาซูชิ โฮริบาตะ)- Brazil รีซา (br; คาตากานะ: ライザ) – นักรบแอมะซอนและสาวป่าจากประเทศบราซิล ผู้มาพร้อมกับลิง และนกกระตั้วสีเขียว ลีซามุ่งหน้าสู่การแข่งด้วยความหวังว่าจะได้รับเงินรางวัล เพื่อที่เธอจะได้ซื้อชุดแปลกใหม่สำหรับเทศกาลรีโอเดจาเนโร (ผู้ให้เสียงพากย์: อายะ ฮิซากาวะ)- USA บ็อกกี (Boggy; คาตากานะ: ボギー) – นักเต้นเบรกแดนซ์ชาวอเมริกันเชื้อสายแอฟริกาจากสหรัฐ บ็อกกีมุ่งมั่นที่จะชนะการแข่งเพื่อที่เขาจะได้ก้าวหน้าในอาชีพการเต้นของตัวเอง (ผู้ให้เสียงพากย์: แอนดรูว์ โฮมส์)- Japan เก็กโก (月光 (げっこう); Gekkou) – นินจาจากประเทศญี่ปุ่น เก็กโกพยายามที่จะชนะการแข่งเพื่อที่เขาจะได้รับความลับของรูปแบบนินจุตสึจากอาจารย์ของเขา (ผู้ให้เสียงพากย์: ฮิเดโอะ อิชิกาวะ)- USA จิม แมกคอย (Jim McCoy; คาตากานะ: J・マッコイ) – นักมวยสากลจากสหรัฐ พยายามที่จะชนะการแข่งเพื่อที่เขาจะได้ใช้เงินรางวัลเพื่อช่วยให้เขาได้ตำแหน่งแชมป์รุ่นเฮฟวีเวต (ผู้ให้เสียงพากย์: คาซูนาริ ทานากะ)- Germany มาร์โค (Marco; คาตากานะ: マルコ) – มนุษย์กลายพันธุ์จากประเทศเยอรมนี ใบหน้าของเขาถูกพันด้วยผ้าพันแผล ซึ่งมองเห็นแต่ลูกตาเท่านั้น ส่วนเสื้อผ้ารวมทั้งรองเท้าของเขาขาดและทรุดโทรม มาร์โคมุ่งหน้าสู่การแข่งด้วยความหวังว่าจะได้รับเงินรางวัล เพื่อที่เขาจะได้สามารถช่วยเหลือทุนในการวิจัยทางวิทยาศาสตร์ ที่ทำให้เขากลายเป็นมนุษย์ธรรมดาได้ (ผู้ให้เสียงพากย์: ฮิซาโยชิ โองูระ)
บอส- Russia กอนซาเลซ (อักษรซีริลลิก: Гонсалес; คาตากานะ: ゴンザレス; Gonzales) – นักยูโดจากประเทศรัสเซีย เขามักสวมชุดคาราเต้และหมวกแร็กคูน กอนซาเลซเข้าร่วมการแข่งเพื่อจะได้ตามหาทานยา คู่หมั้นที่หายตัวไปซึ่งพลัดพรากจากเขาหลังจากเกิดสงครามกลางเมืองในบ้านเกิด (ผู้ให้เสียงพากย์: ฮิซาโอะ เองาวะ)- Mexico อัซเตกา (Azteca; คาตากานะ: アステカ) – นักรบแอซเทกจากประเทศเม็กซิโก อัซเตกาเข้าร่วมการแข่งเพื่อที่เขาจะได้พยายามฟื้นความทรงจำที่หายไปของตัวเอง (ผู้ให้เสียงพากย์: ริว คูซุ)

**การตอบรับ**
เกมแมชชีนในฉบับวันที่ 15 ตุลาคม ค.ศ. 1994 ยังระบุว่าไคเซอร์นักเคิลเป็นหน่วยอาร์เคดบนโต๊ะที่ประสบความสำเร็จมากสุดอันดับที่สิบสองของเดือนดังกล่าว

**อ้างอิง**

**แหล่งข้อมูลอื่น**
 ไคเซอร์นักเคิล-  Kaiser Knuckle at  The Large Cult Fighting Game March ja-  Kaiser Knuckle at  arcade-history
 โกลเบิลแชมเปียน / ดัง-กิว-งะ-  Global Champion at arcade-history-  Dan-Ku-Ga at arcade-history-  Dan-Ku-Ga at The Large Cult Fighting Game March ja
หมวดหมู่:วิดีโอเกมที่ออกวางจำหน่ายในปี พ.ศ. 2537
หมวดหมู่:วิดีโอเกมอาร์เคด
หมวดหมู่:วิดีโอเกมหลายผู้เล่น
หมวดหมู่:วิดีโอเกมจากค่ายไทโต
หมวดหมู่:วิดีโอเกมต่อสู้
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในประเทศบราซิล
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากในประเทศจีน
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในประเทศไต้หวัน
หมวดหมู่:วิดีโอเกมที่มีฉากในประเทศรัสเซีย
หมวดหมู่:วิดีโอเกมที่มีฉากในประเทศเม็กซิโก
หมวดหมู่:วิดีโอเกมที่มีฉากในอวกาศ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมอาร์เคดจากค่ายไทโต